**Общинска избирателна комисия - Правец**

**РЕШЕНИЕ**   
**№ 117-МИ**  
Правец, 25.10.2015

**ОТНОСНО:** Жалба с вх.№ 4/25.10.2015год. от Никола Нитов за нередности в изборния ден.

В Общинска избирателна комисия е постъпила жалба с вх.№ 4/25.10.2015год. от Никола Нитов-общински ръководител на ПП ГЕРБ. В жалбата се изтъкват основания за нередности в изборния ден, както следва:

1. До изборната секция в село Джурово има поставени агитационни материали на БСП на по-малко от 50 метра.
2. При гласуване и откъсване на отрязъка на бюлетините, членът на комисията в секция 233400011 в село Джурово, извършващ тази дейност, гледа упражнения вот, с което нарушава тайната на вота;
3. В секция 233400004 в град Правец не предлагат на избирателите да упражняват правото си на глас за Национален референдум.

Членовете на Общинска избирателна комисия-Правец Екатерина Драганова Клечкова-Димитрова-секретар, Мая Александрова Нейкова и Мария Георгиева Иванова извършиха проверка на място. Бяха взети обяснения от членовете на СИК№ 233400011 и констатираха следното:

1. По точка първа от жалбата:

Не се констатира наличието на агитационни материали на БСП на по-малко от 50 метра от изборната секция.

1. По втора точка:

Не беше констатирано при гласуването и откъсване на отрязъка на бюлетините, членът на комисията в секция 233400011 в село Джурово, извършващ тази дейност, да гледа упражнение вот. Бяха взети обяснения на членовете на секционната комисия в устен и писмен вид. Обясненията са подписани от всички членове на секцията. В тях се твърди, че в секцията никой не е коментирал такъв случай и няма подадено възражение нито устно нито писмено. Отрязъците се късат съгласно указанията при сгъната бюлетина пред гласоподавателя, в негово присъствие и на други гласоподаватели, които са свидетели и очевидци на действията на СИК.

Беше съставен протокол за извършената проверка. Не се установиха нарушения на разпоредбите на ИК.

По т.1 и т.2 ОИК-Правец счита, че не са налице нарушения на изборните правила.

По т.3 от жалбата ОИК-Правец счита, че факта, че не се предлага на избирателите да упражнят правото си на глас за Национален референдум не е нарушение на разпоредбите на ИК.

Предложено беше да се вземе следното решение:

„Общинска избирателна комисия – Правец оставя без уважение жалба с вх.№ 4/25.10.2015год. на Никола Нитов – Общински ръководител на ПП”ГЕРБ” като неоснователна.”

Не се предложи друг проект за решение.

За предложения проект от присъствалите 6 членове на ОИК-Правец „за „ гласуваха Пенка Славчева, Екатерина Клечкова-Димитрова, Мая Нейкова, Василка Йосифова, Михаела Стойчовска. Против не се гласува.

На основание чл.87, ал.1, т.22 от ИК, Общинска избирателна комисия-Правец

**РЕШИ:**

**Оставя без уважение Жалба с вх.№ 4/25.10.2015год. на Никола Нитов –Общински ръководител на ПП ГЕРБ като неоснователна.**

Решението подлежи на обжалване пред Централната избирателна комисия от обявяването му в сроковете съобразно ИК.

Решението се обявява на информационното табло и се публикува на интернет страницата на Общинска избирателна комисия – Правец.

**Председател: ……………………**

/Пенка Славчева/

**Секретар: ……………………….**

/Екатерина Клечкова – Димитрова/